"ทีเอ็มบี"เปิดบริการบริหารจัดการบัตรบนมือถือรายแรก
ทีเอ็มบียึดเทรนดิจิตอล บุกตลาดโมบายเสนอบริการบริหารจัดการบัตรครบวงจรรายแรกของธนาคารไทย ช่วยลดต้นทุน หวังขยายฐานลูกค้า
20 มิ.ย. 2560

ทีเอ็มบียึดเทรนดิจิตอล บุกตลาดโมบายเสนอบริการบริหารจัดการบัตรครบวงจรรายแรกของธนาคารไทย ช่วยลดต้นทุน หวังขยายฐานลูกค้าน.ส.มิ่งขวัญ  พัฒนวงศ์ หัวหน้าเจ้าหน้าที่บริหาร ส่งเสริมการตลาดลูกค้าบุคคล ธนาคารทหารไทย (ทีเอ็มบี) เปิดเผยว่า ธนาคารได้เพิ่มบริการผ่านโมบาย แบงก์กิ้ง ให้กับลูกค้า ผ่านทีเอ็มบี ทัช(TMB TOUCH) เพื่อเพิ่มความสะดวกให้กับลูกค้าในการทำธุรกรรมแบงก์ ผ่านสมาร์ทโฟน ซึ่งนอกจากจะมีบริการพื้นฐานให้ลูกค้าทำธุรกรรมผ่านโมบาย แบงก์กิ้ง ปกติแล้ว ทั้ง โอน จ่าย ยังมีจุดเด่น คือ การบริหารจัดการบัตรแบบครบวงจร ทั้งบัตรเดบิต และเครดิต เป็นรายแรกของธนาคารพาณิชย์ไทย"บริการใหม่บนทีเอ็มบี ทัช ทำให้ลูกค้าสามารถบริหารจัดการบัตรเดบิต บัตรเครดิต และกดเงินสดเรดดี้แคช ครบวงจรได้ด้วยตัวเอง โดยไม่ต้องโทร.เข้าคอลเซ็นเตอร์ หรือออกจากบ้านไปทำรายการที่ตู้เอทีเอ็ม ตั้งแต่เปิดใช้งานบัตร เปลี่ยนรหัส และขอรหัสใหม่ อายัดบัตร และที่สำคัญสามารถแบ่งจ่ายบนยอดใช้บัตรเครดิตได้ตั้งแต่ 1,000  บาทขึ้นไป  0%  3 เดือน โดยไม่จำกัดจำนวนครั้ง หากเป็นลูกค้าธนาคารอยู่แล้ว ส่วนลูกค้าใหม่สามารถเปิดใช้บริการครั้งแรกที่สาขาธนาคาร"น.ส.มิ่งขวัญ กล่าวทั้งนี้ ปัจจุบันมีลูกค้ารายย่อย อยู่ประมาณ 6  ล้านราย โดยเป็นลูกค้ากลุ่มดิจิตอล แอคทีฟ อยู่ประมาณ 3  ล้านคน หรือประมาณ 50% ซึ่งในจำนวนนี้เป็นลูกค้าใช้โมบาย ทัช อยู่ประมาณ 8 แสนราย คาดว่าสิ้นปีนี้ลูกค้าโมบาย ทัชจะเพิ่มขึ้นมากกว่า 1 ล้านราย ช่วยให้สามารถลดต้นทุนการทำธุรกรรมผ่านสาขาได้ค่อนข้างมาก และยังช่วยขยายฐานลูกค้าใหม่ที่มีไลฟ์สไตล์ในการทำธุรกรรมผ่านช่องทางดิจิตอล